Pussihukka
Pussihukka eli tasmaniantiikeri, tasmaniansusi tai pussisusi ("Thylacinus cynocephalus") oli australialainen pussieläin. Se oli pussihukkien heimon ("Thylacinidae") viimeinen laji ja suurin historiallisena aikana elänyt pussipeto. Viimeisten kolmen vuosituhannen ajan se eli vain Tasmanian saarella. Pussihukan kanta romahti eurooppalaisten siirtolaisten tultua saarelle, ja todennäköisesti laji on kuollut sukupuuttoon. Viimeinen tunnettu yksilö kuoli eläintarhassa vuonna 1936. Lajin lähin nykyään elävä sukulainen on pussiahma.
Notoungulata
Notoungulata on istukkanisäkkäiden lahko, jonka edustajat elivät Pohjois- ja Etelä-Amerikassa paleoseenilta pleistoseeniille. Suurin osa niistä hävisi jo ennen Suurta Amerikan eläimistövaihtoa noin miljoona vuotta sitten. Tiettävästi viimeinen lahkon edustaja "Toxodon" hävisi viimeistään 10 000 vuotta sitten. Joissakin yhteyksissä Notoungulata lasketaan epäviralliseen ylälahkoon Meridiungulata.